विभिन्न अध्ययन र अनुसन्धानहरुलाई आधार मानेर निष्कर्ष वा निर्णय गर्दा एक द्वादशकमा बढीमा ४२ को हाराहारीमा श्रुतिहरु हुने आधार पाउन सकिन्छ । यी सबै श्रुतिहरु पनि संगीतमा सबै श्रोताका लागि श्रवणीय र ग्रहणीय हुँदैनन् । यिनै श्रुतिबाट छानेर १ द्वादशक चयन गरिएको हुन्छ । १ द्वादशकमा जम्माजम्मी १२ वटा सुरहरु रहेका हुन्छन्, जसमा सा, रो, रे, गो, ग, म, मे, प, धो, ध, नु र नि पर्दछन् । द्वादशकबाट सप्तकहरुको समूह तयार हुन्छ । सारेगमपधनि पनि यसैमध्येको एक सप्तक हो । त्यसैले द्वादशकलाई रुख मान्दा सप्तकहरुलाई त्यसका हाँगाहरुका रुपमा लिनुपर्ने हुन्छ ।
